Case ID: 1189921
Sentence 34: Halbuki, İXM-in 135.1 və 135.1.6-cı maddəsinə görə bu Məcəllə ilə müəyyən edilmiş tələblərin işin hallarının hərtərəfli, tam və obyektiv araşdırılmasına maneə törədəcək dərəcədə pozulması inzibati xəta haqqında iş üzrə qərarın ləğv edilməsi və ya dəyişdirilməsi üçün əsas olsada, İXM-in 134.1.4-cü maddəsinə görə belə halda, yəni bu Məcəllənin 135.1.1 və 135.1.6-ci maddələri ilə müəyyən edilmiş hallarda qərarın ləğv edilməsi və inzibati xəta haqqında işin yenidən baxılmaq üçün hakimə, səlahiyyətli orqana (vəzifəli şəxsə) göndərilməsi haqqında qərar qəbul etlməli idi. Beləliklə, məhkəmə apellyasiya şikayəti üzrə yekun nəticəyə gələrək hesab edir ki, işə baxarkən birinci instansiya məhkəməsinin hakimi İXM ilə müəyyən edilmiş tələbləri işin hallarının hərtərəfli, tam və obyektiv araşdırılmasına mane göstərəcək dərəcədə pozmuşdur.Ona görə də, işə yenidən baxan apellyasiya instansiya məhkəməsi bu qənaətdədir ki, Zaqatala Rayon Məhkəməsinin xx xxxx 2020-ci il tarixli, 3(033)-77/2020 nömrəli qərarından protokol tərtib etmiş şəxs Zaqatala rayon Polis Şöbəsinin DYPB-nin Yol Patrul Xidmətinin inspektoru Fuad Əliyevtərəfindən verilmiş apellyasiya şikayəti qismən təmin edilməli, Zaqatala Rayon Məhkəməsinin inzibati xəta haqında iş üzrə xx xxxx 2020-ci il tarixli, 3(033)-77/2020 nömrəli qərarı ləğv edilməli, inzibati xəta haqqında iş yenidən baxılması üçün birinci instansiya məhkəməsinə göndərilməlidir.